
	Joniškio rajono savivaldybės administracijos pastato rekonstrukcija Nr. VP3-3.4-ŪM-04-R-61-002

	Veiksmų programa:
	2007-2013 metų Sanglaudos skatinimo veiksmų programa

	Projekto vykdytojas:
	Joniškio rajono savivaldybės administracija

	Projekto įgyvendinimo laikotarpis:
	veiklų pradžia:
	2008

	
	veiklų pabaiga:
	2010

	Projekto vertė:
	183.701,34 Eur

	Finansavimo šaltiniai:
	Europos Sąjungos struktūrinių fondų, Valstybės biudžeto lėšos

	Projekto aprašymas:
	Joniškio rajono savivaldybės administracijos pastatas (techniniai pastato parametrai – 4 aukštai, bendras plotas 3013 kv.m., šildomas plotas 1947,77 kv.m., betono blokų pamatai, gelžbetoninės perdangos, sienos iš plytų mūro, tinkuotos) yra pačiame miesto centre, jame teikiama didžioji dalis rajono gyventojams reikalingų viešųjų paslaugų. Per eilę eksploatavimo metų (pastatas baigtas statyti 1972 m.), didžioji dalis išorinių pastato atitvarų ir šildymo sistema beviltiškai nusidėvėjo, kasmet patiriami vis didesni energetiniai nuostoliai, darbo sąlygos savivaldybės darbuotojams, o taip pat klientų aptarnavimo sąlygos tapo nepatenkinamos. Dėl pačiame miesto centre esančio neišvaizdaus pastato kenčia miesto įvaizdis, kuris turi būti gerinamas atsižvelgiant į tai, kad Joniškio rajono savivaldybė yra probleminė teritorija. Projekto tikslas – gerinti viešojo administravimo Joniškio rajone kokybę, formuoti patrauklų miesto įvaizdį ir efektyviai naudoti energetinius išteklius. Savivaldybės administracija dalį pastato išorinių atitvarų rekonstrukcijos darbų jau atliko savo lėšomis – į plastikinius pakeisti visi pastato langai, atliktas stogo remontas. Atlikus Joniškio rajono savivaldybės pastato energetinį auditą, buvo numatytos diegti energijos taupymo priemonės. Dėl ribotų finansinių galimybių iš siūlomų energijos taupymo priemonių buvo pasirinktas II (mažų investicijų) paketas. Projekto metu bus apšiltintos išorinės pastato sienos (1444 kv.m.). Projekto tikslinės grupės: savivaldybės darbuotojai ir savivaldybės klientai. Įgyvendinus projektą, pagerės pastato energetinės savybės, bus užtikrintos kokybiškos piliečių aptarnavimo ir savivaldybės darbuotojų darbo sąlygos. Laukiami rezultatai: rekonstruotas viešosios paskirties pastatas – 1 vnt.;  apšiltinus pastato sienas bus sutaupyta 0,10 GWh energijos per metus.

